Bajaranê Oyten û Bîelefeld de de çarçeweya aktîvîteyanê 15’ê Tebaxe de şehîdê menga Tebaxe ameyî vîrardene.
Oyten de çarçeweya aktîvîteyanê 15’ê Tebaxe de Meclîsê Cinîyan ê Zeynep Êzdi virartişê şehîdan organîze kerd. Aktîvîteya ke bi rêzgirewtişî dest pêkerd şexsê fermandaranê HPG’yî ra Îbrahîm Çoban ( Atakan Mahîr) endamê Rayberdişî yê KCK’yî û Koordînasyonê Êzidîyan  Îsmaîl Ozden (Zekî Şengalî) û Dîyar Xerîb ( Helmet) şehîdê azadîya Kurdistanî ameyî vîrardene. Qiseykerdişan de ame vatene ke ê do bi girdkerdişê mucadeleyî qesasê şehîdan bîgêrê. Aktîvîte bi pêramotişê sînevîzyonî û goşarîkerdişê muzîk û şîîran qedîyaye.
Bîelefeld de zî aktîvîteya ke seba serrgêra 15’ê Tebaxe ame organîzekerdene de  Mam Zekî Şengalî, Dîyar Xerîb, Delal Amede, Ronî Mûnzûr, Atakan Mahîr ve Mahsûm Korkmaz (Egît) ameyî vîrardene. Aktîvîteya ke xeylî kesî tewrê ci bîyî de bi pêramotişê fîlmêkê kilmî derheqê Mucadeleyê Azadîye yê Kurdistanî de zanayîş dîya.
